
SUBAI JAMIAT AHLE HADEES, MUMBAI 


Fitno ki kasrat aur hamari zimmedari 


%* Nizaam e aazmaish aur uski mukhtalif shakleifi: 
Mo'azziz deeni bhaiyof aur islami maao aur behnofi! 
Allah ta'ala ka ek qanoon aur sunnat hai jise usne humein bataya hai, 
aur usko humein zehen-nasheen karlena chahiye ke: 

[ress] COs telly Ss 5 FH S155} 
Hum tumheif zaroor khair wa shar donof pehluof se aazmaayenge- 
yaani Allah ta'ala humein donof tarah ke haalaat me mubtila karke 
aazmata hai, khwah woh khair ho ya shar- aur yaad rakho ke tum sabko 
hamare hi paas laut kar aana hai- 
Maloom hua ke fitne shar ke hawale se bhi aate hain aur khair ke 
hawale se bhi aate hain- 


% khair wa shar ke zariye aazmaish: 

Hum aam taur par fitna sirf us cheez ko samajhte hain jise hum apne 
liye bura samajhte hain, yaa jo humein nugsandah nazar aati hai, jabke 
Allah ta'ala farmaata hai ke jise tum acha samajhte ho, woh bhi 
tumhare liye fitne ka ek pehloo hai, yaani fitna khair ka bhi hota hai 
aur shar ka bhi- maslan bimari ko hum shar samajhte hain aur sehat ko 
khair, lekin donof sooratein Allah ta‘ala ki taraf se aazmaish ka zariya 
hain- 

Halanke hum aam taur par bimari ko hi fitna samajhte hain- jabke 
Allah ta'ala farmaata hai ke hum tumhein sehat aur bimari, donon 
mein mubtila karte hain taake tumhari aazmaish ki jaa sake- jaise 
ghurbat fitna hai- waise maaldaari bhi fitna hai- ek gareeb aadmi apni 
ghurbat ko apne liye bahut badi musibat samajhta hai, aur yaginan 
ghurbat ek badi aazmaish hai, magar Allah ta'ala ke nazdeek ghurbat 
ki tarah maaldaari bhi ek aazmaish hai- 


% Amn o amaan aur bad-amni ke zariye aazmaish: 

Amn o aamaan ek bahut badi ne'mat hai, lekin Allah ta'ala amn o 
aamaan ko bhi aazmaish kehta hai, isi tarah jab Allah ta'ala bad-amani 
aur khauf ke haalaat paida karta hai,to woh bhi ek aazmaish hoti hai- 
Aap aur bhi misaalein shamil kar sakte hain ke: baaz augqaat siyasi 
haalaat bahut ache hote hain, aur ek badi nemat hoti hai, jabke dusri 
taraf, baaz auqaat siyasi haalaat bahut khaufnaak aur khatarnaak hote 
hain, aur yeh bhi ek bada fitna hai- lehaza humein nahin samajhna 

chahiye ke Allah ta'ala ne hamare liye fitna sirf unhif' cheezofh ko 
banaya hai, jinheif hum bura samajhte hain, balke woh cheezeif bhi 
hamare liye fitna hain jinheif hum acha samajhte hain- kyunke donof 
pehloo se Allah ta'ala bande ko aazmaata hai- 


%# ilm kab fitna ban jaata hai? 

Isi tarah ek aadmi ke liye ilm bhi basaa auqaat fitna ban jaata hai- 
haalanke ilm ek bahut badi ne'mat hai, phir ilm aakhir kaise fitna ban 
jaata hai? Woh is tarah ke agar ek shakhs ilm haasil to kare, lekin uske 
mutabig Amal Naa kare, aur ilm ke mutabig taleem Naa de, to woh ilm 
uske liye fitna ban jaata hai- 


% Maal aur aulaad ke zariye aazmaish: 
Aese hi maal, aulad aur duniya ki deegar ne'mateif bhi insaan ke liye 
fitna aur aazmaish hain- Allah ta‘ala farmaata hai: 

[Vo splasll] (tube SE1 tne diily ada ZoSN G5 Zoli Uc] 
Tumhare maal aur tumhari aulaad bhi tumhare liye fitna hain- 


Allah ta'ala ne humein bataya hai ke hamara maal aur hamari aulaad 
hamare liye fitna aur aazmaish hain- 
Allah ta'ala ne maal ataa kiya hai taake dekh sake ke hum usay kis 
tarah kharch karte hain- kya hum is maal ko jayaz tareeqof par kharch 
karte hain? Kya hum is maal ko Deen ki sarbulandi, apne ahl o ayaal, 
rishtedaaroh aur zaroorat mandof par kharch karte hain, yaa hum 
usay haram kaamofn me zaaye kardete hain? Isi tarah maal aur aulaad 
donof allah ki di hui ne'mateif hain, lekin agar 
Hum unki muhabbat mein Allah ke Deen se door ho jaayeif, rishtof ko 
tod deif, aur haq wa inssaaf se munh mod leif' to yeh ne'matein 
hamare liye fitna ban jaayegi- 
Allah ta'ala ne Qur'an e Kareem me aesi aulaad aur azwaaj ko hamare 
dushman qarar diya hai, farmaya: 

[V6 splasll] (ib 55SU 2255 GbE aZooVgly eae gil Ge SU Leal Gall al 
Aye imaan waalo! Tumhari baaz biwiyaf aur baaz bachche tumhare 
dushman hain pas inse hoshiyaar rehna- 
Aakhir aulaad kaise dushman ho sakti hai? Jab aulaad humein Deen se 
door karne ka sabab ban jaayeif, to yeh aulaad hamari sabse badi 
dushman ban jaati hai, dushman apne dushman ki kabhi bhalayi nahi 

chahta hai, woh hamesha nuqsan pahunchaane ki har mumkin koshish 
karta hai, aur agar hamari aulaad humein Deen se door karne ka sabab 
ban jaaye, to woh bhi hamare dushman hain, lekin hum is baat ko 
nahin samajhte- misaal ke taur par, agar kisi ki aulaad haraam 
khwahishaat ki takmeel chahti ho jabke doosri taraf deen ke taqaaze 
hof, aur walidan Deen ke taqaazon ko chodh kar apni aulaad ki na- 
jayaz khwahishaat poori karne me maal kharch karein to goyaa woh is 
fitne mein mubtila hokar naa-kaam hogaye- 


% Aazmaish ka maqsad aur hamari zimmedari: 

Asl baat yeh hai ke insaan dekhe ke woh in fitnof aur aazmaishon 
mein allah ke deen,imaan aur ageede ki hifazat kaise karta hai? Is tarah 
ki aazmaishon se Allah ta'ala dekhna chahta hai ke kya tum Allah ki 
ataa kardag ne'matofi ka sahih istemal karte ho ke nahin karte? Allah 
ki di hui sehat ka istemal Allah ki farmaabardaari aur bandgi mein karte 
ho yaa nahin karte? Aur agar Allah ne ghurbat ya bimari mein mubtila 
Kiya hai, to tum matlooba imaan par qayam rehte ho ke nahin rehte? 


% Bimari aur tandrusti ke zariye aazmaish: 

Bimari aur tandrusti yeh donof bhi Allah ta'ala ki taraf se aazmaish 
hain- inke zariye Allah ta'ala humein aazmaana chahta hai, aur woh 
dekhna chahta hai ke hum apne aqaaid aur aamaal me kitne sachche 
hain- Allah ta'ala hamare kirdaar, soch aur Amal ke zariye hamare 
daa'won ka saboot jamaa karta hai-hum yeh dawaa karte hain ke 
bimari allah ki taraf se hai aur shifa bhi usi ki jaanib se aati hai- jab hum 
bimar hote hain to Allah hi humein shifa deta hai, aur yeh hamara 
aqeedah aur imaan hai- to Allah ta’ala ne shifa ke liye jo jayaz aur halal 
tareeqe bataye hain, agar hum unko chodh kar haram tareegof ki taraf 
jaate hain to hum fitne me mubtila hokar imtehan mein naakaam 
hojaate hain- aksar hum is Hageegat ko mamuli samajhte hain, lekin 
haqeegat yeh hai ke islami nuqta e nazar se yeh masail ghair ehem 
nahin hain- humein yeh baat samajhni chahiye ke tamaam haalaat, 
chaahe woh musibat ke hof ya aasani ke, Allah hi ki taraf se hain, aur 
inme hamare aamaal ka bhi dakhal hota hai- allah ta'ala humein 
jaafchna chahta hai aur dekhna chahta hai ke hum apne daa'won me 
kitne sachche hain aur kitne jhoote hain? Yahi wajah hai ke usne yeh 
waazeh taur par farma diya hai ke: 

[8 ay Saall] {Syke Y 285 EAT olson Cus ly: 
Kya logofi ne yeh samajh liya hai ke sirf imaan laane ke daawe ke baad 
unheif chodh diya jaayega aur unheif aazmaya nahi jaayega?" 
yaqeenan unheif aazmaya jaayega- 


% Aazmaishofi ke zariye daawedaari ki Haqeeqat ayaafi hoti 
hai: 

Allah ta‘ala jaanta hai ke hum me se kaun sacha hai aur kaun jhoota, 
lekin woh hamare Amal se hamara sach aur jhoot waazeh kardena 
chahta hai- isi liye Jahan Allah ta'ala ne humein manaa' Kiya hai ke 
fulaa fulaa Jaghof par jaake shifa Naa dhundhta, taweez aur dhaago 
me shifa mat dhundhna, kaahinof ke paas jaakar shifa mat talab 
karna,kyunke yeh jagheif shifa ki nahifi hain, balke yeh cheezeif 
tumhare diloh mein bimariyaf badhane wali hain, aur tumhare 
aqeede ko faasid karne wali hain- lehaza jab yeh dawaa hai ke shifa 
dene wala Allah hai, aur shifa ke jayaz sources aur zaraaye bhi bataye 
gaye hain aur yeh bhi bataya gaya hai ke halal aur paak cheezof ke 
zariye shifa dhundho, haram zariye se shifa mat dhundho, to is daawe 
me khara utarne ki koshish karo,aur yeh samjho ke isme hamari 
aazmaish hai- halal aur jayaz zaraaye bhi duniya me maujood hain aur 
haram zaraaye bhi, ab bande ki asl aazmaish yahi hai ke woh Allah ke 
bataye hue tareeqe ke mutabiq shifa dhundhta hai ya uske manaa 
kardah tareeqge ko shifa ka zariya banata hai? 


%#Ek doosre ke zariye aazmaish: 

Deeni bhaiyo! Hamari zindagi ke aam haalaat mukhtalif hain, aapke 
haalaat alag hain, aapke Bhai ke haalaat alag hain, aur doosre afraad 
ke haalaat bhi mukhtalif hain, go hum sab mukhtalif haalaat se guzar 
rahe hain, aur Allah ta'ala ne yeh haalaat, chaahe woh shar ke hon ya 
khair ke, yeh hamari aazmaish aur imtehan ke liye banaye hain- 
Irshad e baari ta‘ala hai: 


[6 O15 all] CS yjtsl 883 il Ass Wass) 
Aur humne tum me se har ek ko doosre ki aazmaish ka zariya bana 
diya- kya tum sabr karoge? 

% Kitab o sunnat ki pairwi ka dawaa aur usme hamari 
aazmaish: 
Deeni bhaiyo! Jab hum kehte hain ke "Allah hamare liye kaafi hai" aur 
"Allah ki kitab aur Nabi sallallahu alaihi wasallam ki sunnat hamare liye 
kaafi hai", to yeh hamara dawaa ban jaata hai-hum jab ye kehte hai ke 
nabi Kareem sallallahu alaihi wasallam ne farmaya hai ke duniya me 
jab gumrahiyaf aam ho jaayegi, aur yeh gumrahi aesi hi phail jaayegi 
jaise raat ke andhere ka saaya chha jaata hai, to us waqt andhrof mein 
raasta bhatak jaane, aur andherof me qadam phisalne ka khatra bahut 
zyada hota hai, aur umooni taur par yahi hota hai, to aesi soorat mein 
roshni Kahan se milegi?roshni Allah ki kitab aur uske Deen se milegi, 
aur hidayat bhi wahifi se milegi-lekin agar yeh sirf hamare daawe hi 
reh jaayeif, to phir yeh kitan khatarnaak hai, aakhir is soorat e haal 
mein humeif kaise sahih raah naseeb hogi? Nabi e Akram sallallahu 
alaihi wasallam ne apni um bimari me ummat ko yeh wasiyyat farmayi, 
jisme aapki wafay hui ke: 

M965 Big ANOS tig, ES las gel ea eS” 
Mai tumhare darmiyaan do cheezeif chodhe Jaa Raha hoon,ek Allah 
ki kitab aur doosri meri sunnat- agar tum unhein mazbooti se thaame 
rakhoge to kabhi bhi gumrah nahif hoge- 
[SAN pty A SIL ell bj] 
Haalat aur maahol badalte rehte hain aur aese haalaat aur maahol 
mein agar koi Allah ki kitab aur nabi aur nabi Kareem sallallahu alaihi 
wasallam ki sunnat se roo-gardaani kare, to woh apne daawe ke khilaf 
chala jaayega, aur yaqeeni taur par raah e haq se bhatak jaayega- har 
kalma go yeh dawaa karta hai ke Allah ki kitab aur nabi sallallahu alaihi 
wasallam ki sunnat hi humein gumrahi se bacha sakti hain- lekin kya 
hum is daawe ke saath saath kitab o sunnat ka ilm hasil karke ispar 
Amal bhi karte hain? Nabi Kareem sallallahu alaihi wasallam ne 
farmaya ke Qayamat ki nishaniyofh me se ek yeh hai ke: 

“SGA FESS, chal 53 GF EL LEAT ye 6)” 

Ilm Kam ho jaayega, aur jehel phail jaayega- aur isi tarah be-amali aam 
ho jaayegi- [SAVY salen Gere HOTTY SE ae 
Aajkal ilm maujood hai, lekin kya us ilm ke mutabiq Amal paaya jaata 
hai?ilm ke bawajood Amal Naa karne wala, aur ilm ke baghair amal 
karne wala donof hi fitne aur aazmaish ka shikar hote hain- 

Aaj duniya me soorat r haal kitni kharab hai! Yeh saare soorat e haal 
fitnofh ka nateeja hain, aur aam taur par hum un tamaam fitnof aur 
aazmaishon mein fail hain- 


% khwahishaat aur shahwaat ka fitna: 

Deeni bhaiyo! Duniya me ek bahut bada fitna jo Allah ta'ala ne bataya 
hai, woh khwahishaat wa shahwaat ka fitna hai- shahwaat ki cheezon 
se muhabbat, duniyawi lazzatof ki chahat aur unse had-darjaa lagaao 
intehayi darje ka hai, aur yeh Roz badhta Jaa Raha hai- aulaad ki 
muhabbat, maal ki muhabbat, daulat ki muhabbat aur apni mehboob 
cheezof se unsiyat aur lagao badhti Jaa Rahi hai-lekin ghaur kijiye ke 
unki muhabbat ke muqable mein humein Allah Ke Deen se kitni 
muhabbat hai? Allah ta'ala se kitni muhabbat hai?Allah ke rasool 
sallallahu alaihi wasallam se kitni muhabbat hai? Humein apne badof 
se, ulama aur maa baap se kitni muhabbat hai? Haqeeqat yeh hai ke 
hamare Deen se muhabbat ghat-ti Jaa Rahi hai aur duniyawi 
shahwatof aur lazzatoh se muhabbat badhti Jaa Rahi hai- hamari 
taraqqi Kahan ho rahi hai? Duniya ke peeche lag kar hum kya hasil kar 
rahe hain? Jab Banda duniya ki talab mein Magan ho jaata hai to Allah 
ta'ala apni mashiyyat se usay duniya de deta hai, jitna woh chahta hai- 
lekin jab Banda duniya ke peeche pad kar Deen se be-fikr aur ghafil ho 
jaata hai, to samajh lijiye ke woh Allah ki taraf se duniya ke fitne mein 
mubtila hokar halaak ho raha hai- aese shakhs ko duniya ke fitnof ne 
apna shikaar bana liya hota hai- 


% Ghurbat aur maaldaari ke zariye aazmaish: 
Mere bhaiyo! Allah ta'ala ne apne Azeem wa baleegh kalam mein yeh 
farmaya hai ke: 

[ro :elsesIN] (2585 285 ZAI S155} 
Hum tumheif zaroor aazmaayenhe, kyunke is duniya mein humein 
aazmaish ke liye paida kiya gaya hai, aur yeh aazmaish humein khair 
aur shar donofn pehluof se ghere hue hain- 
Sayyedna abdurrahman bin auf radiallahu anhu, Jo ashra e 
mubashshirah mein se hain, bade jaleel-ul-qadr aur Ameer sahabi 
thay- ek martaba Nabi e Kareem sallallahu alaihi wasallam ne unse 
farmaya ke 

“Seal 055 Sl fadlly Hy pEadle Cas 13)” 
Jab Allah ta'ala tumhein faaras aur rom ki futoohaat ataa karega aur 
duniya ki daulat wa hukoomat tumhare qadmof mein hogi, to us waqt 
tum kaise rahoge?" abdurrahman bin auf radiallahu anhu ne farmaya 
ke: 

GIS J" 

Ya Rasool allah! Hum waise hi Allah ke farmaabardaar rahenge jaise 
Aaj hain- [Sahih Muslim 2962] 
Yaani humein daulat Milne ke baad bhi Allah ke ahkaam ki pabandi 
karni hai, jaise hum ghurbat mein karte rehte hain- yahi woh imtehan 
hai jis mein humein kamyab hona hai- lehaza ghareebi ki aazmaish 
mein kamyab hone wala shakhs, agar ameeri mein bhi Allah ke ahkaam 
ki paasdaari kare, to wahi haqeeqi kamyab hai- lekin hum dekhte hain 
ke aam taur par log halal aur haram ki Parwaah kiye baghair daulat aur 
taraqqi ki talash mein har jayaz aur na-jayaz zariya istemal karte 
hain,sood aur ghair sood ki tameez kiye baghair daulat kamaane ke liye 
sab kuch kiya jaata hai- Allah ta'ala ne humein aazmaish ke liye halal 
Aur haram donof zaraaye muhiya kiye hain, taake hamari khwahishaat 
aur taqwe ke imtehaan liya Jaa sake- Allah ke nek bande hamesha halal 
tareege ikhtiyar karte hain, chaahe haram raaste kitne hi pur-kashish 
kyun naa hof- 


%#* Mard o aurat ki ek doosre ke zariye aazmaish: 

Allah ta'ala ne mardof ke liye unki biwiyaf aur aurtof ke liye unke 
shohar rakhhe hain, 

Taake Iffat aur paak-damani ke zariye khwahishaat poori hof, lekin 
uske saath saath mu'ashrey me zina aur badkaari ke raaste bhi 
maujood hain- yahan bande ko chaukanna rehne ki zaroorat hai ke 
woh haraam raaste ko chodh kar halal ko ikhtiyar kare- jiska imaan wa 
aqeedah sahih aur pukhta hota hai woh haram zaraaye se door 
bhaagta hai aur Allah ki halal kardah ne'matof par iktefaa karta hai- 
jaisa ke woh wagia jise hum kehte aur sunte rehte hain ke ek sahabine 
rasool sallallahu alaihi wasallam (mursad bin abi mursad al-ghanwi 
radiallahu anhu) imaan laaye, imaan laane se pehle unka kisi aurat se 
na-jayaz tallug tha, imaan laane ke baad, ek din us aurat se mulaqat 

hui, to us aurat ne apne puraane galat talluqaat ka hawala dete hue 
apni na-jayaz khwahish ka izhaar kiye ke 


(i 270% 


AD tite 25 le Sa ys ” 
Magar dekhein, woh musalman naujawan kya jawab deta hai, kehta 
hai ke: 

“GSN abl 5S GEE” 
Tujhe maloom nahin ke mai musalman hogaya hun, aur Allah ne zina 
haram qarar diya hai?" 
[Sunan-at tirmizi: 3177, Sunan Abi dawood: 2051, sunan nisaai:2328, 
wa hasana albani| 
Yaani jab koi shakhs Islam qubul karleta hai to uske saamne agar haram 
Zaraaye maujood bhi hof, to woh unhein aazmaish samajh kar unse 
bachta hai, woh Allah se madad maang kar apni nafs ki khwahishaat 
par qaabu paata hai aur kehta hai ke "Mai musalmaan hun, main aesi 
giri harkat kaise kar sakta hun?" 
Mere bhaiyon! Yeh ek bahut bada sabaq hai jo humein apni zindagiyon 
mein apnana chahiye- yeh koi mushkil baat nahin hai ke bahut gehraai 
me jaane ki zaroorat Pade, aur naa hi isko samajhna mushkil hai- 


% fitno se bachao aur uski tadaabeer: 
Nabi Kareem sallallahu alaihi wasallam ne farmaya ke jab fitne aam ho 
jaayein, har taraf fitne hi fitne hof, to tum nekiyon, ibadatof aur ache 
kaamof ke taraf aage badho- 

[VA relane yore] “ele sIl aa pad JLENL Iyjot ” 
Lekin sawal yeh hai ke in fitnof mein nekiyof ki taraf kaun badhega? 
Wahi shakhs nekiyof ki taraf badhega Jo Deen ke tayeéf fikr mand ho, 
Fitnon ke maahol mein bhi neki aur khair ke kaamo ko ikhtiyar karne 
wala ho- 


Nabi Kareem sallallahu alaihi wasallam ne farmaya ke fitne taareekiyon 
ki tarah phail jaayenge, jaise raat ki taareeki har cheez ko dhaanp leti 
hai, aese hi fitne bhi har taraf chha jaayenge- 

In fitno ki shiddat itni hogi ke 


[\\A ‘elas cee] 

Subah ka musalman shaam ko kaafir ho jaayega aur shaam ka 
musalman subah ko kufr mein mubtila ho jaayega- aese khaufnaak aur 
pe-dar-pe fitne honge- 
Is liye nabi Kareem sallallahu alaihi wasallam ne naseehat farmaayi ke: 
[WA iphene ose] ~“ghEtII JU iS Us JLENL Iyjol” 
Ache aamaal ki taraf jaldi karo- 
Yeh mar dekho ke kitne log chor hain,yeh misaalein mat do ke kitne 
log sood khor hain, kitne be-imaan hain, kitne log be-namazi hain, aur 
kitne log haq wa insaf se door hain, in hawaalof se khud ko dhoka mat 
do- Nabi Kareem sallallahu alaihi wasallam ne pehle hi bata diya ke 
fitne raat ki taareeki ki tarah phailenge, lekin tumraha farz yeh hai ke 
in fitnof ke beech me tum neki aur khair me kaamo ki taraf aage badh 
jaao 
Hamare mua'shre mein yeh hota hai ke hum buraiyof ki misaalein 
dene lagte hain, ke fulaaf to aese hain, fulaafh waise hain, lekin Allah 
ka deen humein yeh ta'leem deta hai ke doosrofi ko naa dekho ke kaun 
kaisa haiM balke khud apna jayeza lo ke tum kya kar rahe ho? Isi mein 
tumhari kamyabi hai aur isi tarah tum fitnof se apne aapko bacha 
sakte ho- 


%* Waaf board ke mutalliq tarmeemi bill ke zariye aazmaish: 
Allah ta'ala humein khair aur shar donof pehluof se aazmaata hai, 
taake hamare imaan ka imtehaan le- misaal ke taur par, Aaj hamare 
khilaf mulk mein ek badi siyasat chal rahi hai, yeh shar hai hamare liye- 
aese shar ke haalaat mein hamare Deen ka taqaaza kya hai? Jahan 
mushkilaat hain, Deen par hamle hain, hamare aqeede par hamle hain, 
hamari community par ek tabqaa be-jaa ilzaamaat lagaa Raha hai, 
hamare naujawaanof ko badnaam kiya jaa raha hai, aur hamare Nabi 
sallallahu alaihi wasallam ke shaan mein gustaakhiyaf ho rahi hain, 
hamare buniyadi huqoog ke khilaf kaam kiya jaa raha hai, ye sab shar 
ke mazaahir hain, aur yeh sab Allah ki taraf se hamari aazmaish hai, ke 
in haalaat mein humein kya karna hai? Is waqt hamare liye aazmaish 
hai ke waqf board ke mutallig tarmeemii bill pass karne ki koshish ki jaa 
rahi hai, waqf board jaise ehem idaare ko apne magasid ke khilaf 
istemal karne ki koshish ho rahi hai- yeh sab aazmaisheif hain, aur is 
haalaat me hamara farz hai ke hum apne ulama aur deeni qayaadat ki 
di gayi hidaayaat par amal karein, hum jazbaati faisle Naa karein aur 

koi aesa Amal Naa karein Jo hamare liye nuksandah ho- jab humein 
manaa Kiya Jaa Raha hai ke ehtejaaj ke raaste par naa jaayein, sadkon 
par nikal kar hangama aarai Naa karein, kyunke yeh soorat e haal 
hamare haq mein nahif hai, to humein isi mashware par amal karna 
chahiye- agar hamare ulama, qayadat ya tanzeemeifA humein yeh kehti 
hain ke humein apni raaye ko mossar andaaz mein pesh karna chahiye 
aur tarmeemi bill ko mustarad karne ke liye munasib tareege se 
paigham pahunchaana chahiye, to humein unki baat maanni chahiye- 
agar hum apni marzi aur jazbaatiyat se koi aur raasta ikhtiyar karenge 
aur kisi ki bhi aawaz ke peechhe chal padenge to iska anjaam siwaaye 
nuqsan ke kuch nahifi hoga- 


% Fitno se nijaat ke usool 

Deeni bhaiyo! Is waqt hamare liye zaroori hai ke hum apni 
sawaabdeedah ke bajaye ulama aur jamaton ki sawaabdeedah ki 
roshni mein chaleifi- kyunke jab hum aesa karenge to fitnof se 
bachenge, warna fitnoh me mubtila ho jaayenge- agar koi aawaz uthe 
ke fulaa maidan me jamaa hokar hangama karna hai, aur aapke ulama 


ya jamat aapko is se rokte hon, to samaijh lijiye ke woh raasta ummat 
aur jamat ke liye mufeed nahif ho sakta- fitnoh me sabse behtar 
rehnumai wahi kar sakta hai jiske paas kitab o sunnat ka ilm hai, yaani 
woh jo hamare mo'tabar ulama hain- aur jo duniya parast log hain, 
jinheif Deen ki gehrai haasil nahin, unke naaro aur aawazon ke peeche 
qat'an Naa bhaageifi,kyunke unke piche bhaagne ka nateeja yeh hoga 
ke hum nuqsan zyada uthaayeifge, aur phir bahut baad me humein 
samajh me aayega ke yeh raasta hamare liye sahih nahin tha- isi liye 
Allah ta'ala farmata hai ke: 
[0% salanil] CaZnce 2M Sols Spit gta 2 LLbT Lal goall tf gp 

Aye imaan walo! Allah aur uske rasool ki ita'at Karo, aur ho tum me se 
sahib e amr aur ulama hain unki bhi- 

Kyunke ulama kitab o sunnat ka gehra ilm rakhne ki wajah se paida 
hona Wale masail mein jis tarah behtar rehnumai kar sakenge, waisi 
rehnumai woh kabhi nahifi kar sakenge Jo kitab o sunnat ke maahir 
nahin hain- 

Ulama ka hukm maanne ke liye haakim bhi pasand hain, aur unheif 
bhi apne mulk me allah ke 
Qanoon ko naafiz karne ke liye ulama ke hukm ki pairwi karni chahiye- 

Khulasa yeh hai ke allah aur uske rasool sallallahu alaihi wasallam ki 
taraf se humein yeh hidayat di gayi hai ke hum khair aur shar donof 
pehluof se aazmaya jaayenge, aur humein un aazmaishon me kitab o 
sunnat ki roshni me chalna hai- jab fitne aayeif, to humein dekhna hai 
ke Allah ki kitab aur nabi sallallahu alaihi wasallam ki sunnat humein 
kya rehnumai deti hai- agar hum ikhtelafaat ya fitnoh me mubtila hof, 
to ulama ki rehnumai ke baghair kamyabi nahif milegi- 


*ikhtelafaat aur dhadbandiyaafi bhi aazmaish hain: 
Ikhtelaaf, ye bhi ek imtehaan hai, allah ki taraf se- warna Allah ta’ala 
to farmaata hai ke: 
ak eae ail JJ ob E206 207 3 5h gas Hels 4 afabed iil slé 55) 
[tA asl] {Osis 4.3 LS K, 2S AE 
Agar manzoor e maulaa hota to tum sabko ek hi ummat bana diets, 
lekin uski chahat hai ke jo tumheif diya hai usme se tumheif 
aazmaaye, lehaza tum nekiyofh ki taraf jaldi karo, tum sabko Allah hi ki 
taraf lautna hai, phir woh tumheif har woh cheez bata dega jisme tum 
ikhtelaaf karte rehte ho- 
Hamare paas Allah ki kitab aur nabi sallallahu alaihi wasallam ki sunnat 
maujood hai, aur nabi sallallahu alaihi wasallam ki sunnat saraapa 
khair hai, jabke sunnat ki mukhalifat ba'as e shar hai, to humeifA sunnat 
ikhtiyaar karke kamyab ho jaana chahiye, kyunke yahaf duniya me 
nabi sallallahu alaihi wasallam ki sunnat ke khilaf kayi ek tareeqe 
maujood hain- chunancha jab yeh Kaha jaaye ke yeh hamare nabi 
sallallahu alaihi wasallam ki sunnat hai aur ek aadmi iske khilaaf kahe 
ke nahin, hamare imaam ka tareega aur maslak to fulaa hai- to aap 
batayiye ke yeh fitna iske liye kitni badi aazmaish ban gaya- 
Yeh baat koi Aaj ki baat nahifi hai- balke salaf ke daur se hi jab bhi is 
qism ke fitne aate rahe, ulama ne sahih raasta bataya, sahih hidayat di 
aur durust rehnumai farmaai- 
Chunancha imaam shafayi rahimahullah farmaate hain: 

EN be Sh Ug GEG ONS 3s 3S ee hl J 925 ED eace y2 i fe ohh gal” 
Maine bade bade ulama se mulagat ki, un sab ka is baat par ijmaa 
paaya ke nabi sallallahu alaihi wasallam ki sunnat aajaane ke baad iske 
khilaf chaahe jis ki bhi baat ho, use chodh diyaa jaayega- 


[1 dyalall b- Gablall Gy Ge ose gll Mel] 

Zara batayein ke kya yeh musalmanof ke liye imtehan nahin hai? Kya 
musalman is imtehan me aksar naakaam nahif ho rahe? Ek taraf nabi 
ki sunnat maujood hai, aur doosri taraf kisi aur ki baat ki jaati hai- 
Allah ke nabi sallallahu alaihi wasallam ne farmaya: 

mSerlyelly gale pba cap E5655 So Gael jas WLI aEL, ging ead 
Meri sunnat par amal Karo aur mere khulafa e rashideen ki sunnat ko 
mazbooti se pakdo, jaise koi shakhs apni daadh ke daantofn se kisi 
cheez ko pakadta hai- 

[QUIN dareeaey 10: nls yal ghee CAVA olke ill gl EVV sagl> al eee ] 

Dekheifi salaf saliheen ne apne man se taaweeleif karke sunnat aur 
nabi ki hidayat nahif chodhi,balke ikhtelaaf ko aazmaish samjh- 
Misaal ke taur par Allah ke nabi sallallahu alaihi wasallam ne Usama 
bin zaid ko ek lashkar ka sipe salaar banaya tha aur ek mahaaz par 
bheja tha- jab aap sallallahu alaihi wasallam ki bimari ki khabar aayi to 
woh lashkar ruk gaya- woh lashkar aap sallallahu alaihi wasallam ki 
sehatyaabi ke intezaar mein ruka raha hatta ke Abu bakr radiallahu 
anhu ne dobarah usi lashkar ko usi mahaz par bhej diya, bawajood iske 
ke logof ne mukhtalif haalaat ka hawala diya- 
ideo oes Ban pealencnn ane ne ae 


eee copy mashll b Joes 6 TOW 6 lal} ae 
Yaani mujhe jurrat kaise ho sakti hai ke jis lashkar ko allah ke aii ne 
tayyar karke bheja ho, usay mai kisi maslehat ke naam par rok doon? 
Isi tarah Deen ke muamle me maslehat ka hawala dekar sunnat aur 
aqeeda nahifi chodha Jaa sakta- 


% Awwaliyaat wa tarjeehaat mein hamari aazmaish: 

rafaahi aur Falahi kaam ke naam par hum bahut bedaar bo jaate hain, 
lekin Deen aur imaan ki qeemat par yeh bedaari nahif dikhayi deti- 
lehaza yeh bhi hamare liye ek firna hai ke hum rafaahi aur Falahi 
sargarmiyon ko asl samajhte hain aur deen o imaan ko koi ehmiyat 
nahin dete- Abdullah bin Umar radiallahu anhu se jab taqdeer ke 
inkaar ka masla bataya gaya to unhone farmaaya: 


soe Ee ote al JS EG aS abt fhe « wea Sf Bee: pb leew BA alls 
"sal 


S > 

Allah ki qasam agar unke paas uhad pahad ke barabar sonaa ho aur woh 
usay Allah ki raah mein kharch kar deif, to bhi Allah usay qubool naa 


farmaayega, hatta ke skh taqdeer par imaan le aayeifi-[A sehen a] 


% Fitno se nijaat ki raah: 
Deeni bhaiyo! Haq ki pehchan aksariyat se nahif hoti, balke haq ki 
pehchan daleel aur ilm se hoti hai- isi liye hum sabko yeh samajhna 
chahiye ke yeh tamam fitne jinke darmiyaan hum jee rahe hain, yeh 
hamari aazmaish ke liye hain, aur in fitnof se nikalne ki raah Allah ka 
Deen hai, shariat ka ilm hai, mo'tabar ulama ki rehnumai hai aur jamat 
ke saath mazbooti se judey rehna hai-agar hum ulama aur jamat se 
alag ho jaayeif, to hamari misaal us bakri ki tarah hogi jo rewad se alag 
ho jaaye aur bhediyaan usay apna shikar bana le- 
Isi liye nabi sallallahu alaihi wasallam na farmaya ke: 

onty M1 arrcucy Me shag ie Byidy Uy doth, eee 
Tum jamat ko laazim pakdo warna tum inteshar aur fitnof me mubtila 
ho jaaoge- 


% duayiyaa kalimaat 

Allah ta'ala se dua hai ke woh humein Deen ki samajh ataa farmaye, 
aur in fitnof ke haalaat me saabit qadmi ataa farmaaye-millat aur mulk 
ke jitne masail hain, allah apni rehmat e khaas se unheif door 
farmaaye, aur humein taqwe ki zindagi ataa farmaye- hum jaante hain 
ke hamare masail ka hal taqwe ki raah par hai- aye Allah! Humein 
taqwe ki zindagi ataa farma, sunnat ki pairwise ki taufeeq de aur 
hamare diloh mein yeh yageen paida karde ke hamari duniya aur 
aakhirat ki bhalai tere Deen aur nabi sallallahu alaihi wasallam ki 
sunnat mein hai- jab tak hum Zinda raheif teri sunnat par amal pairaa 
raheif, aur isi par hamara khaatma ho aameen- 

